Twinkle, Twinkle, Little Star

«**Twinkle, Twinkle, Little Star»** (թարգմանաբար՝ «Առկայծիր, առկայծիր, փոքրիկ աստղ»), հանրահայտ անգլերեն օրորոցային երգ։ Երգի բառերի հեղինակ բանաստեղծուհի Ջեյն Թեյլորի «Աստղը» (*«The Star»*) բանաստեղծությունից են, որը նա գրել է 19-րդ դարի սկզբին։ Այս երկտող ոտանավորն, առաջին անգամ հրատարակվել է 1806 թվականին *«Rhymes for the Nursery»* մանկական բանաստեղծությունների ժողովածուում, որը Ջեյն և Անն Թեյլոր քույրերի բանաստեղծությունների ժողովածուն է։ Այն երգվում է ֆրանսիական «Օ,՜ կասեմ քեզ, մայրիկ» (*«Ah! vous dirai-je, maman»*) մանկական երգի մեղեդուն համահունչ, որը հրատարակվել է 1761 թվականին և հետագայում մշակել են մի քանի կոմպոզիտորներ, այդ թվում է Մոցարտի «Ah vous dirai-je, Maman» թեմայով տասներկու վարիացիաները (1781 կամ 1782)։ 

Անգլերեն տեքստերն ունեն հինգ տուն, թեև միայն առաջինն է լայնորեն հայտնի։ Երգն ընդգրկված է *Ռոուդի ժողովրդական երգերի ինդեքսում* (Roud Folk Song Index) 7666 համարի տակ։ Երգը հանրային սեփականություն է և ունի բազմաթիվ ադապտացիաներ ամբողջ աշխարհում։

## Բառեր
Երգի հիմքում անգլերեն «Աստղը» բանաստեղծությունն է, որը գրել է Ջեյն Թեյլորը (1783-1824) և հրատարակվել է Ջեյնի և նրա քրոջ՝ Անն Թեյլորի (1782–1866) *«Rhymes for the Nursery»* մանկական բանաստեղծությունների ժողովածուում, Լոնդոնում, 1806 թվականին։

«Աստղը» բանաստեղծության բառերը մեղեդիով առաջին անգամ հրապարակվել է 1838 թվականին, «Երգող վարպետ. Առաջին դասարանի երգի գիրք» (*The Singing Master: First Class Tune Book*) նոտաների գրքում։ Երգում բանաստեղծության առաջին երկու տողերը կրկնվում են որպես կրկներգ յուրաքանչյուր տունից հետո։

## Մեղեդի
«Twinkle, Twinkle, Little Star» երգը երգվում է ֆրանսիական «Ah! vous dirai-je, maman» մեղեդուն համահունչ, որն օգտագործվում է նաև «Alphabet song» («Երգ-այբուբեն») և «Baa, Baa, Black Sheep» երգերի համար։


  \relative c' {
    \key c \major \time 4/4
    c4 c4 g'4 g4 a4 a4 g2 |
    f4 f4 e4 e4 d4 d4 c2 \break
    g'4 g4 f4 f4 e4 e4 d2 |
    g4 g4 f4 f4 e4 e4 d2 \break
    c4 c4 g'4 g4 a4 a4 g2 | 
    f4 f4 e4 e4 d4 d4 c2 \bar "|."
   }

   \addlyrics {
     Twin -- kle, twin -- kle,
     lit -- tle star,
     how I won -- der,
     what you are!
     Up a -- bove the world so high,
     like a dia -- mond in the sky.
     Twin -- kle, twin -- kle,
     lit -- tle star,
     how I won -- der
     what you are!
   }



## Այլ տարբերակներ
Կան տեքստի այլ տարբերակներ.մինի|«Երգերի պատմություններ մանկապարտեզի համար» գրքից

1. Ֆրեդերիկ Մարիատի 1840 թվականի «Խեղճ Ջեք» վեպում (գլուխ 4):

2. Երգահան, երաժշտագետ Միլդրեդ Ջ. Հիլլի *«Song Stories for the Kindergarten»* երաժշտական գրքում, 1896 թվականին

մինի|Կինը կատարում է «Twinkle, Twinkle, Little Star» երգեցիկ խաղը

3. «Twinkle, Twinkle, Little Star» երգը «Twinkle, Twinkle, Little Bat» վերնագրով պարոդիան ասում է Խելագար գլխարկագործը Լյուիս Քերոլի Ալիսը Հրաշքների աշխարհում գրքի յոթերորդ գլխում։

4. Երգի ադապտացիան, որը կոչվում է «Twinkle, Twinkle, Little Earth», գրել են Չարլզ Ռենդոլֆ Գրինը, Ֆրեդ Հերցը և Լեոնարդ Նիմոյը։ Այն ընդգրկված է Նիմոյի առաջին ալբոմում՝ «Leonard Nimoy Presents Mr. Spock's Music from Outer Space» (1967):

5. «Ռոջեի թեզաուրուս» մեծ բացատրական բառարանում օգտագործվում է որպես հոմանիշ

6. «Դունկան և Բրեդի» ավանդական սպանությունների բալլադի երկրորդ և երրորդ տարբերակները սկսվում են այս երգի բառերով։

7. Ալվին և Շերտասկյուռներ քանթրի ոճով մուլտխումբը կատարել է երգի սվինգ ջազային տարբերակը, որը կտրել է Դեյվիդ Սևիլը։

8. Երգը կարող է հնչել նաև որպես մանկական երգախաղ։

## Տես նաև
* Աստղի առկայծում

## Ծանոթագրություններ

## Արտաքին հղումներ
* Audio segment from BBC Radio 4 *Woman's Hour*,

Կատեգորիա:19-րդ դարի գրականություն
Կատեգորիա:Անգլերեն երգարվեստ
Կատեգորիա:Բրիտանական գրականություն
Կատեգորիա:Գրական ստեղծագործություններ այբբենական կարգով
Կատեգորիա:Ժողովրդական երգեր
Կատեգորիա:Մանկական գրականություն
Կատեգորիա:Մանկական երաժշտություն
Կատեգորիա:Վոլֆգանգ Ամադեուս Մոցարտ
Կատեգորիա:Օրորոցային երգեր